Katrin Šmigun

Katrin Šmigun (født 21. oktober 1979 i Tartu) er en estisk tidligere langrennsløper. Hun er tidligere juniorverdensmester og OL-deltaker.

Šmigun deltok for første gang i junior-VM i Gällivare i 1995. Hun vant 5 km klassisk under junior-VM i Pontresina i 1998. Hun deltok i to Vinter-OL, i 1998 og 2002, med 13.-plass på både 15 km klassisk i 1998 og 30 km klassisk i 2002 som beste plasseringer. Hun kom ellers på 15.-plass på 10 km jaktstart i 1998. Hun dro til University of Utah for å studere i 2003, og deltok i sitt siste FIS-renn i 2006.

Hun er gift med Knut Nystad, bror av Trond Nystad (som er gift med Claudia Nystad). Šmigun er datter av Anatoli Šmigun, søster av Kristina Šmigun-Vähi og søskenbarn av Aivar Rehemaa.

Referanser

Eksterne lenker 
 

Estiske langrennsløpere
Juniorverdensmestere i langrenn
Deltakere for Estland under Vinter-OL 1998
Langrennsløpere under Vinter-OL 1998
Deltakere for Estland under Vinter-OL 2002
Langrennsløpere under Vinter-OL 2002
Personer fra Tartu